rejauldu/bengali-wikipedia huggingface dataset:
দেলদুয়ার জমিদার বাড়ি বাংলাদেশের ঢাকা বিভাগের টাঙ্গাইল জেলার অন্তর্ভুক্ত দেলদুয়ার উপজেলায় অবস্থিত এক ঐতিহাসিক জমিদার বাড়ি।   ইতিহাস থাম্ব|দেলদুয়ার জমিদার বাড়ির দৃশ্য দেলদুয়ার জমিদার বাড়িটি অনেকের কাছে নর্থ হাউজ নামেও পরিচিত। তবে জমিদার বাড়িটি কবে বা কখন প্রতিষ্ঠিত হয়েছে সে সম্পর্কে কোনো তথ্য পাওয়া যায়নি। আমরা সচারচর দেখে থাকি বা জানি যে, বেশীরভাগ জমিদাররাই ছিলেন হিন্দু ধর্মাবলম্বী। কিন্তু এই জমিদররা ছিলেন ইসলাম ধর্মাবলম্বী। যাদের পূর্ব পুরুষরা এখানে আফগানিস্তান থেকে এসেছেন। জমিদার বাড়ির প্রতিষ্ঠাতা হলেন ফতেহদাদ খান গজনবী লোহানি। জমিদার বংশধররা তাদের পূর্ব পুরুষ আফগানিস্তানের গজনী থেকে আসার কারণে তাদের নামের শেষে গজনবী লোহানি খেতাবটি ব্যবহার করতেন। জমিদার বাড়ির জমিদারদের মধ্যে দুজন ছিলেন খুবই আলোচিত স্বনামধন্য জমিদার। যারা ছিলেন দানবীর, উচ্চশিক্ষিত ও ব্যবসায়ী। তারা হলেন স্যার আবদুল করিম গজনভি এবং স্যার আবদুল হালিম গজনভি। আব্দুল হাকিম খান গজনবী ও করিমু নেসা খানম চৌধুরানীর সন্তান ছিলেন তারা দুইজন। তাদের মাতা করিমুন নেসা ছিলেন বাঙালি নারী জাগরণের অগ্রদূত ও কবি বেগম রোকেয়ার বোন। তখনকার সময় তারা ছিলেন উচ্চ শিক্ষিত।  জমিদার স্যার আবদুল করিম গজনভি ১৮৭২ সালে জন্মগ্রহণ করেন। তিনি  ইংল্যান্ড এবং জার্মানিতে পড়ালেখা করেন। ১৮৯৪ সালে তিনি জমিদারির দায়িত্ব গ্রহণ করেন। এছাড়াও তিনি ব্রিটিশ ভারত শাসনামলে ব্রিটিশ সরকারের দুইবার মন্ত্রী হয়েছিলেন এবং ব্রিটিশ সরকারের কাছ থেকে নাইট ও নবাব বাহাদুর উপাধিতে ভূষিত হন ১৯২৮ ও ১৯৩৩ সালে। তিনি ইংরাজী ভাষায় তিনটি বই লিখেন। বইগুলোর নাম হলো - Pilgrim traffic to hejaz and Palestine, Muslim education in Bengal ও The diearkiyal education in Bengla. তিনি ১৯৩৯ সালে মারা যান।  জমিদার স্যার আবদুল হালিম গজনভিও বড় ভাই জমিদার স্যার করিম গজনবীর মতই ছিলেন উচ্চশিক্ষিত। তিনি ১৮৭৬ সালে জন্মগ্রহণ করেন। তিনি ব্যবসা ও রাজনীতির সাথে জড়িত ছিলেন। তিনি ইন্ডিয়া স্টিমশিপ কোম্পানির চেয়ারম্যান ও কলকাতার মুসলিম চেম্বার অব কমার্স এবং ইন্ডিয়া চেম্বার অব কমার্সের সভাপতি হিসেবে দায়িত্ব পালন করেন। এছাড়াও তিনি The Musolman এবং The Star of India পত্রিকার প্রকাশের সাথে জড়িত ছিলেন। স্যার আব্দুল হালিম গজনবীও বড় ভাইয়ের মত ব্রিটিশ সরকারের কাছ থেকে ১৯৩৫ সালে নাইট উপাধি পান। মৃত্যুর চার বৎসর আগে তিনি কলকাতা থেকে দেলদুয়ার জমিদার বাড়িতে ফিরে আসেন এবং সেখানেই ১৯৫৩ সালে মৃত্যুবরণ করেন। ১৯৪৭ সালে দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও সমাপ্তি ঘটে। দেলদুয়ার জমিদার বাড়ি, টাঙ্গাইল - www.poriborton.com  জমিদার বাড়ির অবকাঠামো থাম্ব|দেলদুয়ার জমিদার বাড়ি চারদিক দিয়ে দেয়ালবেষ্টিত একতলা বিশিষ্ট জমিদার বাড়িটি ঔপনিবেশিক স্থাপত্যশৈলীর আদলে তৈরি করা। জমিদার বাড়ির সামনের দিকে রয়েছে পারিবারিক কবরস্থান। পূর্ব-দক্ষিণ কোনে রয়েছে একটি মসজিদ। পূর্ব পাশে বসার জন্য রয়েছে লোহার গার্ডেন চেয়ার, গোল টেবিল এবং পাশেই রয়েছে কৃত্রিম পানির পেয়ারা। বাড়ির পিছন দিকে রয়েছে আম বাগান এবং বাগানের মাঝখানে রয়েছে টালির দোতালা শেড। ধারণা করা হয় এটি ছিল বাড়ির মহিলাদের জন্য আড্ডাখানা।  বর্তমান অবস্থা অন্যান্য জমিদার বাড়ির মত এই জমিদার বাড়িটি পরিত্যক্ত বা অবহেলা অযত্নে নেই। জমিদার বাড়িটি দেখাশুনা করার জন্য একজন কেয়ারটেকার আছেন। তাই এখনো জমিদার বাড়িটি আগের মতই ভালো অবস্থায় আছে।  যোগাযোগব্যবস্থা ঢাকা মহাখালী থেকে টাঙ্গাইল জেলায়। তারপর সেখান থেকে দেলদুয়ার উপজেলায়। সেখানেই দেলদুয়ার জমিদার বাড়িটি অবস্থিত।  আরো দেখুন  জমিদার বাড়ি  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশের স্থাপত্য
গোয়ালনগর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।   নামকরণ  লোকমুখে শোনা যায়, হিন্দু গোয়াল সম্প্রদায়ের বেশির ভাগ লোক এই গ্রামে বাস করত, তাই গ্রামের নামকরণ হয় গোয়ালনগর এবং গোয়ালনগর গ্রামের নামানুসারে ইউনিয়নের নামকরণ করা হয়।   আয়তন ও অবস্থান  গোয়ালনগর ইউনিয়নের আয়তন ৬,০১৬ একর (২৪.৩৫ বর্গ কিলোমিটার)। নাসিরনগর উপজেলা সদর থেকে প্রায় ১০ কিলোমিটার উত্তর-পশ্চিমে অবস্থিত এ ইউনিয়নের দক্ষিণে পাকশিমুল ইউনিয়ন ও কুণ্ডা ইউনিয়ন; পূর্বে নাসিরনগর ইউনিয়ন, বুড়িশ্বর ইউনিয়ন ও হবিগঞ্জ জেলার লাখাই উপজেলার লাখাই ইউনিয়ন; উত্তরে মেঘনা নদী, কিশোরগঞ্জ জেলার অষ্টগ্রাম উপজেলার কলমা ইউনিয়ন ও বাংগালপাড়া ইউনিয়ন এবং পশ্চিমে মেঘনা নদী ও কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়ন অবস্থিত।   প্রশাসনিক কাঠামো  গোয়ালনগর ইউনিয়ন নাসিরনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ১৪টি।   জনসংখ্যার উপাত্ত  ২০১১ সালের আদমশুমারি অনুযায়ী গোয়ালনগর ইউনিয়নের মোট জনসংখ্যা ১৭,১৩২ জন। এর মধ্যে পুরুষ ৮,৫৬১ জন এবং মহিলা ৮,৫৭১ জন। মোট পরিবার ৩,০৮৪টি। জনসংখ্যার ঘনত্ব প্রতি বর্গ কিলোমিটারে প্রায় ৭০৪ জন। মৌজা এবং গ্রামভিত্তিক জনসংখ্যা নিচে উল্লেখ করা হল:  ক্রম নংমৌজা নংমৌজার নামগ্রামের নামপরিবার সংখ্যাজনসংখ্যা (২০১১)০১১৯১ভিটাডুবিভিটাডুবি২০০১,০২৮০২৩২৮দক্ষিণদিয়াদক্ষিণদিয়া২২৪১,২৫৫লালুয়ারটুক২২০১,২৭৭সিমেরকান্দি১১৪৬০৫০৩৪৬৭গোয়ালনগরগোয়ালনগর৩৪৬২,০৮১০৪৬১৬কেউরকোপাকদমতলী২৮৮১,৫৪৩ঝামারবালী১৪৮৭৯৯মাইজখোলা২৯৭১,৬৯৪সোনাতলা২৪৬১,৩২৯০৫৭০৬মাছমামাছমা২২৭১,৪০৫০৬৮৩৫পিয়ালাপুরনোয়াগাঁও২৯৫১,৫৬০পিয়ালাপুর৩০১৯৬রাজনগর৬১২৭২০৭৮৬৫রামপুররামপুর৩৮৮২,০৮৮   শিক্ষা ব্যবস্থা  ২০১১ সালের আদমশুমারি অনুযায়ী গোয়ালনগর ইউনিয়নের সাক্ষরতার হার ৩৫.৮%। এ ইউনিয়নে ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  গোয়ালনগর উচ্চ বিদ্যালয়  প্রাথমিক বিদ্যালয়   ঝামারবালী সরকারি প্রাথমিক বিদ্যালয়  কদমতলী সরকারি প্রাথমিক বিদ্যালয়  মাইজখোলা সরকারি প্রাথমিক বিদ্যালয়  লালুয়ারটুক সরকারি প্রাথমিক বিদ্যালয়  সোনাতলা সরকারি প্রাথমিক বিদ্যালয়   যোগাযোগ ব্যবস্থা  গোয়ালনগর ইউনিয়নে যোগাযোগের প্রধান উপায় নৌপথ। এছাড়া পায়ে হেঁটে ও রিক্সা যোগে উপজেলা সদরে যাতায়াত করা হয়। এটি নাসিরনগর উপজেলার সবচেয়ে দুর্গম ও অবহেলিত ইউনিয়ন।   খাল ও নদী  গোয়ালনগর ইউনিয়নের উত্তর ও পশ্চিম পাশ দিয়ে মেঘনা নদী বয়ে চলেছে। এছাড়া এ ইউনিয়নের উল্লেখযোগ্য খালগুলোর মধ্যে রয়েছে কাটাকালির খাল, খগেন্দ্র বাবুর খাল, লালুয়ারটুক বড় খাল, মাইজখোলার আরিয়াল খাল, ইন্দার বিল খাল, মজন খাল, কুড়ের খাল এবং মাছমা ইন্দু পাড়ার খাল।   হাট-বাজার  গোয়ালনগর ইউনিয়নের প্রধান হাট/বাজার হল গোয়ালনগর বাজার।   দর্শনীয় স্থান   মেদির হাওড় মিনি কক্সবাজার   জনপ্রতিনিধি   বর্তমান চেয়ারম্যান: আজহারুল হক চৌধুরী   আরও দেখুন   নাসিরনগর উপজেলা  নাসিরনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নাসিরনগর উপজেলার ইউনিয়ন
যদুনাথ সিংহ (১৮৯২ – ১০ আগস্ট, ১৯৭৮) হলেন ভারতীয় ইতিহাসের একজন বিখ্যাত বাঙালি দার্শনিক তথা লেখক।  জন্ম ও পরিবার যদুনাথ সিংহ পশ্চিমবঙ্গের বীরভূম জেলার কুরুমগ্রামে ১৮৯২ খ্রিষ্টাব্দে সিংহ পরিবারে জন্মগ্রহণ করেন। পরবর্তীকালে তারা মুর্শিদাবাদ ও কলকাতায় বসবাস করেন। যদুনাথ সিংহ এক শাক্ত বাঙালি হিন্দু পরিবারে জন্মগ্রহণ করেন। তাই তার জীবনে আধ্যাত্মিক অভিজ্ঞতার উন্মেষ ঘটে। তার শাস্ত্রীয় তন্ত্রশাস্ত্র ও তন্ত্র ভক্তির উপর বিশ্বাস ছিল। তিনি তন্ত্র শাস্ত্রকে দার্শনিক চিন্তার মাধ্যমে সার্বিকিকরণ করতে সচেষ্ট হন।  শিক্ষাজীবন যদুনাথ সিংহ ১৯১৫ খ্রিষ্টাব্দে কলকাতা বিশ্ববিদ্যালয় থেকে দর্শনে বি.এ. পাশ করেন ও  ফিলিপ স্যামুয়েল স্মিথ ও ক্লাইন্ট মেমোরিয়াল পুরস্কারের জন্য আবেদন করেন। এরপর তিনি ১৯১৭ খ্রিষ্টাব্দে কলকাতা বিশ্ববিদ্যালয় থেকেই এম.এ. পাশ করেন এবং পরবর্তীতে ১৯৩৪ খ্রিষ্টাব্দে সেখান থেকেই পি.এইচ.ডি. করেন। এরপর বিভিন্ন প্রসিদ্ধ প্রকাশনা থেকে তিনি তার লেখা দর্শন ও অন্যান্য বিষয়ক বিভিন্ন বই প্রকাশ করেন। তার লেখা দুটি বই লন্ডনের M/s. Kegan Paul থেকে প্রকাশিত হয়। এরপর ডঃ সিংহ ভারতীয় দার্শনিক হিসেবে নিজেকে তুলে ধরেন। পরবর্তীতে তিনি আধ্যাত্মিক চেতনায় নিজের জীবন অতিবাহিত করেন।  রাধাকৃষ্ণণের সঙ্গে মোকদ্দমা ১৯২৯ খ্রিষ্টাব্দের জানুয়ারি মাসে অধ্যাপক যদুনাথ সিংহ ভারতের সারস্বত সমাজকে নাড়িয়ে দিয়ে সর্বপল্লী রাধাকৃষ্ণণের বিরুদ্ধে থিসিস চুরির অভিযোগে কলকাতা উচ্চ আদালতে মামলা করেন। যদুনাথ সিংহ প্রেমচাঁদ রায়চাঁদ বৃত্তির জন্য যে গবেষণাপত্রটি ইন্ডিয়ান সাইকোলজি অব পারসেপশন প্রথম ও দ্বিতীয় খণ্ড জমা দিয়েছিলেন, সেই গবেষণাপত্র থেকে ব্যাপকভাবে টুকে ধরা পড়েছিলেন রাধাকৃষ্ণণ।  ১৯২৭ সালে প্রকাশিত হয়েছিল রাধাকৃষ্ণণের সাড়া জাগানো বই "ইন্ডিয়ান ফিলজফি"র দ্বিতীয় খণ্ড, যা ছিল ডঃ যদুনাথ সিংহের  গবেষণা পত্রটির পুনর্মুদ্রণ। ডঃ সিংহ এই চুরির বিষয়টি জানতে পারেন যখন ১৯২৮ সালে রাধাকৃষ্ণণের দ্য বেদান্ত অ্যাকর্ডিং টু শংকর অ্যান্ড রামানুজ নামে আরো একটি বই প্রকাশিত হয়। এই বইটি ছিল রাধাকৃষ্ণণের ইন্ডিয়ান ফিলজফি দ্বিতীয় খণ্ডের অষ্টম এবং নবম অধ্যায়ের একটি স্বতন্ত্র পুনর্মুদ্রণ। সেই বইটি থেকেই যদুনাথ সিংহ সবিস্ময়ে জানতে পারেন যে তার গবেষণার প্রথম দুটি অধ্যায় থেকে অনেক অনুচ্ছেদ খ্যাতনামা অধ্যাপক রাধাকৃষ্ণণ চুরি করেন।  ডঃ সিংহ মর্ডান রিভিউ পত্রিকায় রাধাকৃষ্ণণের এই চৌর্যবৃত্তির ইতিবৃত্ত তুলনামূলক ভাবে প্রকাশ করেন। সিংহপুরুষ যদুনাথ সিংহ মরিসন রিভিউ পত্রিকার মাধ্যমে ও কলকাতা হাইকোর্টে মামলা করে রাধাকৃষ্ণণের মতো মহান মানুষের প্রকৃত মুখোশ খুলে দেন। কলকাতা হাইকোর্ট এই মামলাটির রায় না বের করেই মামলার স্থগিতাদেশ দিয়ে দেন।  রচিত গ্রন্থ  Indian Psychology Perception (১৯৩৪), পৃষ্ঠা: ৪০০  A Manual Of Ethics (১৯৬২)  Indian psychology   A History of Indian Philosophy, প্রথম খন্ড, সিংহ পাবলিসিং হাউস, ১৯৫৬, পৃষ্ঠা ৯১২  History Of Indian Philosophy(১৯৩০) দ্বিতীয় খন্ড,   Outline Of Indian Philosophy, নিউ সেন্ট্রাল বুক এজেন্সি, ১৯৯৪  The Philosophy of Vijnanabikshu, সিংহ পাবলিসিং হাউস, ১৯৭৬, পৃষ্ঠা:৭৩  তথ্যসমূহ তথ্যসূত্র  পাদটিকা  বিষয়শ্রেণী:বাঙালি দার্শনিক বিষয়শ্রেণী:বাঙালি হিন্দু বিষয়শ্রেণী:১৮৯২-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বীরভূম জেলার ব্যক্তি বিষয়শ্রেণী:২০শ শতাব্দীর হিন্দু দার্শনিক ও ধর্মতত্ত্ববিদ বিষয়শ্রেণী:বাঙালি লেখক বিষয়শ্রেণী:বাঙালি ব্যক্তি
নিউজিল্যান্ড ভোটাধিকার শতবর্ষী পদক ১৯৯৩ রয়্যাল ওয়ারেন্ট দ্বারা ১ জুলাই ১৯৯৩ সালে প্রতিষ্ঠিত হয়েছিল। এটি নিউজিল্যান্ডে নারীদের ভোটাধিকারকে স্মরণ করার জন্য এবং নিউজিল্যান্ড ও কমনওয়েলথে যারা নিউজিল্যান্ডে নারীদের অধিকার বা নারীদের বিষয়গুলোতে গুরুত্বপূর্ণ অবদান রেখেছিলেন সেইসব নাগরিকদের স্বীকৃতি দেওয়ার জন্য তৈরি করা হয়েছিল। পদকটি শুধুমাত্র ১৯৯৩ সালে দেওয়া হয়েছিল।   পটভূমি  ১৮৯৩ এর ১৯ সেপ্টেম্বর তারিখে নির্বাচনী আইন ১৮৯৩ পাসের মাধ্যমে নিউজিল্যান্ডে নারীদের ভোটাধিকার অর্জিত হয়েছিল। সেই ঘটনার শতবর্ষ স্মরণে পদকটি তৈরি করা হয়েছিল। এই পদকটি নিউজিল্যান্ডের এবং অন্যান্য কমনওয়েলথ নাগরিকদের স্বীকৃতি প্রদান করে যারা নারীদের অধিকার বা নিউজিল্যান্ডের নারীদের সমস্যায় গুরুত্বপূর্ণ বা স্বীকৃত অবদান রেখেছিল। ৫৪৪ জন পুরুষ ও নারীকে এই পদক প্রদান করা হয়।   নকশা  পদকটি বৃত্তাকার, ব্রোঞ্জে তৈরি এবং একে একটি প্রাচীনত্বের চেহারা দেওয়া হয়েছিল। সম্মুখদিকে রানী দ্বিতীয় এলিজাবেথের মুকুট পরা মূর্তি চিত্রিত করা হয়েছে। বিপরীতদিকে "১৮৯৩ নিউজিল্যান্ড ভোটাধিকার শতবর্ষী ১৯৯৩" উৎসর্গ লিপি করা রয়েছে। লিপিটি একটি ফার্ন ফ্রণ্ড এবং একটি একক ফুলের সাথে ক্যামেলিয়া পাতার একটি পল্লব দ্বারা পুষ্পস্তবকের মত ঘেরা। দুটির ডাল রেখিত এবং গোড়ায় একটি গিঁট দিয়ে বাঁধা।  পদক একটি ফিতা থেকে ঝুলানো হয় যা ৩২ মিমি প্রশস্ত। ফিতাটি বেগুনি, এর মাঝখানে সাদা, হলুদ এবং সাদা তিনটি সরু ডোরাকাটা। একজন নারী এটি পরিধান করলে পদকটি একটি ধনুকের আকারের ফিতা দ্বারা ঝুলানো যেতে পারে।  এই পদকটির নকশা করেছিল ফিলিপ ও'শিয়া, সিএনজেডএম, সিভিও, নিউজিল্যান্ড হেরাল্ড অফ আর্মস এক্সট্রাঅর্ডিনারি এবং এটি রয়্যাল অস্ট্রেলিয়ান মিন্ট দ্বারা প্রভাবিত ছিল।   উল্লেখযোগ্য প্রাপক    জিল আমোস – রাজনীতিবিদ, কর্মী  মেরি ব্যাচেলর – রাজনীতিবিদ, নারী সমতার পক্ষে  ডরোথি বুকানন – সুরকার ও শিক্ষক  হেলেন ক্লার্ক – রাজনীতিবিদ  জয় কাউলি - লেখক  লোয়েল গডার্ড – আইনজ্ঞ  ক্যাথরিন হিলি – যৌনকর্মীদের অধিকার কর্মী  অ্যানেট কিং – রাজনীতিবিদ  আরেটা কুপু – সমাজকর্মী এবং মাওরি কর্মী  জেনি শিপলি – রাজনীতিবিদ  চেরিল সোথেরান – জাদুঘর প্রশাসক।  মেরিলিন ওয়ারিং – নারীবাদী, রাজনীতিবিদ এবং শিক্ষাবিদ   তথ্যসূত্র    বহিঃসংযোগ    পদকের একদিকের দৃশ্য   পদকের বিপরীত দৃশ্য   বিষয়শ্রেণী:নিউজিল্যান্ডে নারীদের ভোটাধিকার
thumb|upright=1.5| গিয়ার উৎপাদন বলতে গিয়ার তৈরীকে বুঝায়। গিয়ার নানান ভাবে তৈরি করা হয় যেমন কাস্টিং, ফরজিং, পাউডার ধাতুবিদ্যা আর ব্লেঙ্কিং। সাধারনত উপযুক্ত আকার আকৃতি এবং উপরিভাগ মসৃনকারক মেশিনের মাধ্যমে করা হয়। গিয়ার মেশিনে এ অর্ধ মসৃন যন্ত্রাংশ তৈরির প্রাথমিক ধাপ হল ব্লেঙ্কিং ওপারশন, গিয়ার মেশিনের প্রাথমিক উৎপাদ কে বলা হয় ব্ল্যাংক।    উপকরণ নির্বাচন  গিয়ারের নিম্নলিখিত বৈশিষ্ট্য থাকতে হবে: Machine Design II, Prof.K Gopibath& Prof.MM Mayuram, Lecture #5   স্ট্যাটিক লোডের ফেইলারিটি সমাধানের জন্য স্টেটিক লোড   গতিশীল লোডগুলি ঠিক করার জন্য উচ্চ সহনশীলতা শক্তি  নীম্ন  ঘর্ষণ সহগ গুনাঙ্ক  ভাল উৎপাদন সক্ষমতা   গিয়ার উৎপাদন প্রক্রিয়া  গেয়ার ব্লেঙ্ক কে কাটিং এবং ফিনিশিং এর মাধ্যমে নানানভাবে উপযুক্ত আকার দেওয়া যায়।   গিয়ার  গিয়ার ফর্ম কাটিং এ ,গেয়ার খাজের সাথে কাটিং তলের একটি আইডেন্টিকেল শেপ থাকে।  কাটা গিয়ার দাঁত গঠনে দুটি মেশিনিং অপারেশন, মিলিং এবং ব্রোচিং করা যেতে পারে। Introduction to Gears, 2006, Kohara Gear Industry Co LTD   ফর্ম মিলিং  ফর্ম মিলিংয়ে, একটি ফর্ম কাটার নামে পরিচিত কাটারটি গিয়ার খাজ তৈরির জন্য যথাযথ গভীরতায় গিয়ার খাজের দৈর্ঘ্যের সাথে এক্সিয়ালি অগ্রসর হয়। প্রতিটি খাজ কাটার পরে, কাটারটি খুলে ফেলা হয়, গিয়ার ব্লেঙ্ক ঘোরানো হয় এবং কাটারটি অন্য খাজ কাটতে শুরু করে।।সবগুলো খাজ  কাটা না হওয়া পর্যন্ত চলতে থাকে।   ব্রোচিং  ব্রোচিং গিয়ার খাজ তৈরিতেও ব্যবহার করা যেতে পারে এবং এটি অভ্যন্তরীণ খাজে  বিশেষত প্রযোজ্য। প্রক্রিয়াটি দ্রুত এবং উচ্চ মাত্রিক নির্ভুলতার সাথে সূক্ষ্ম সারফেস উৎপাদন  করে। তবে, যেহেতু ব্রোচ ব্যয়বহুল এবং বিভিন্ন আকারের গিয়ারের জন্য আলাদা  ব্রোচ প্রয়োজন, এই পদ্ধতিটি মূলত উচ্চ-মানসম্পন্ন উৎপাদনের জন্য উপযুক্ত।   গিয়ার জেনারেশন  গিয়ার জেনারেশনে, খাজগুলির তলদেশগুলি কাটারের পরবর্তী অবস্থানগুলির একটি রূপরেখা হিসাবে প্রাপ্ত হয়, যা গিয়ারের জোড়ের মধ্যে গিয়ারের সাথে সাদৃশ্যপূর্ণ আকৃতি দিয়ে থাকে। শেপিং এবং মিলিংয়ের জন্য নিযুক্ত দুটি মেশিন প্রক্রিয়া রয়েছে। ব্যবহৃত বিভিন্ন কাটিয়া সরঞ্জামের জন্য এই প্রক্রিয়াগুলির বেশ কয়েকটি পরিবর্তন রয়েছে। Step of Manufacturing Gear box   গিয়ার হবিং  গিয়ার হবিং একটি মেশিনিং প্রক্রিয়া যেখানে গিয়ার দাঁতগুলি ক্রমবর্ধমানভাবে একটি হেলিকাল কাটিয়া টুলের মাধ্যমে কয়েকটি পর্যায়ক্রমিক কাট দ্বারা উৎপাদিত হয়। হবিং এর  সমস্ত গতি ঘূর্ণন গতি এবং হাব এবং গিয়ার ব্লেংক দুটি খাজ কাটা না হওয়া পর্যন্ত দুটি গিয়ারের মধ্যে  জোরে ঘুরতে থাকে।   ফিনিশিং প্রক্রিয়া  সারফেস ফিনিশিং এবং সঠিক মাপের জন্য উপরের আলোচিত পদ্ধতিগুলো যথেষ্ট নাও হতে পারে।নানান প্রচলিত ফিনিশিং প্রক্রিয়া রয়েছে যেমন শেভিং এবং গ্রাইন্ডিং, হ্যানিং এবং ল্যাপিংGear Generation and Finishing Operations, Chap #6   আরো দেখুন    আমেরিকান গিয়ার ম্যানুফ্যাকচারার্স অ্যাসোসিয়েশন, গিয়ারগুলির জন্য মানক সংস্থা   তথ্যসূত্র      বিষয়শ্রেণী:গিয়ার
উত্তর সাতকানিয়া জাফর আহমেদ চৌধুরী কলেজ হলো বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান।উত্তর সাতকানিয়া জাফর চৌধুরী কলেজ   অবস্থান  উত্তর সাতকানিয়া জাফর আহমেদ চৌধুরী কলেজ চট্টগ্রাম জেলার সাতকানিয়া উপজেলার উত্তর সাতকানিয়ার নলুয়া ইউনিয়নের চট্টগ্রাম-কক্সবাজার মহাসড়কের পাশে অবস্থিত।   অবকাঠামো  উত্তর সাতকানিয়া জাফর আহমেদ চৌধুরী কলেজ ৩.৫ একর জায়গার ওপর প্রতিষ্ঠিত। এখানে দুইটি পাকা একাডেমিক ভবন রয়েছে। এছাড়াও, বায়ান্নর ভাষা আন্দোলনের শহীদদের স্মরণে নির্মিত হয়েছে শহীদ মিনার।   ইতিহাস  উত্তর সাতকানিয়া জাফর আহমেদ চৌধুরী কলেজ জাফর আহমেদ চৌধুরী কর্তৃক ১৯৮৪ সালে প্রতিষ্ঠিত হয়।  শিক্ষা কার্যক্রম  জাফর আহমেদ চৌধুরী কলেজে বর্তমানে একাদশ-দ্বাদশ শ্রেণীতে ব্যবসায় শিক্ষা ও মানবিক শাখায় শিক্ষা কার্যক্রম চালু রয়েছে। পাশাপাশি অনার্স পর্যায়ের নিম্নোক্ত কোর্সসমূহ চালু রয়েছে।  বি.এ  বি.বি.এস  বি.এস.এস   ব্যবস্থাপনা  কলেজটি পরিচালনার জন্য প্রতিষ্ঠাতা জাফর আহমদ চৌধুরীর স্ত্রী ও বাংলাদেশ মহিলা আওয়ামীলীগের কেন্দ্রীয় কমিটির সদস্য হাসিনা জাফরকে সভাপতি করে একটি কলেজ পরিচালনা পর্ষদ রয়েছে।   তথ্যসূত্র    বহিঃসংযোগ   সাতকানিয়া সরকারি কলেজ  বিষয়শ্রেণী:সাতকানিয়া উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
ডান|থাম্ব|321x321পিক্সেল|Kaempferia galanga ডান|থাম্ব|268x268পিক্সেল|Lesser Galangal (Alpinia officinarum) ডান|থাম্ব|300x300পিক্সেল|গালানগল গেঁড় রান্নার জন্যে তৈরী করা হচ্ছে Galangal [./Galangal(Indonesian: Laos or Lengkuas) হল বিভিন্ন অঞ্চলের Rhizomatous মশলা এর সাধারণ নাম।   Galangal এর বিকল্প নাম Galanga, একে সুগন্ধী Rhizome হিসাবে ব্যবহার করা যেতে পারে Zingiberaceae (ginger) এই পরিবারের যেকোনো  চারটি প্রজাতি, নামগুলি হল:  Alpinia galanga, বা greater galangal  Alpinia officinarum, বা lesser galangal  Kaempferia galanga, অন্য নাম kencur, black galangal বা sand ginger  Boesenbergia rotunda, অন্য নাম Chinese ginger বা fingerroot   ব্যবহার  নানা-রকম Galangal Rhizomes পারম্পরিক এশিয়ার ব্যাঞ্জন এ ব্যবহার করা হয়, যেমন Thai এবং Lao tom yum এবং  Tom Kha Gai soups, Vietnamese Huế cuisine (tré) and throughout Indonesian cuisine,  soto). পালিশ Żołądkowa Gorzka vodka galangal এর স্বাদযুক্ত. যদিও  গালানগল এর সমস্ত প্রকারি সাধারণ আদার (common ginger) সাথে ঘনিস্ত সম্পর্ক যুক্ত, এবং সব গুলো গরম, মসলাযুক্ত আদার সাথে সম্পর্ক যুক্ত, প্রতিটি নিজের দিক থেকে অনন্য, এবং গালানগল সাধারণত আদা সঙ্গে সমার্থক বা ঐতিহ্যগত এশিয়ান খাবারের মধ্যে একে অপরের হিসাবে গণ্য করা হয় না।  ব্যবসায়িক ভিত্তিতে, গালানগল এর গুটি বা শুকনো করা,ফালি করে কাটা বা গুঁড়ো অবস্থায় সাধারণত এশিয়ার বাজারেই পাওয়া যায়।   পাদটীকা    উল্লেখ    আরও পড়ুন   |title= অনুপস্থিত বা খালি  (সাহায্য)   External links   Encyclopedia of Spices  বিষয়শ্রেণী:শিরোনামহীন উদ্ধৃতিসহ পাতা‎ বিষয়শ্রেণী:ঔষধি উদ্ভিদ বিষয়শ্রেণী:মসলা বিষয়শ্রেণী:ভিয়েতনামি রন্ধনশৈলী বিষয়শ্রেণী:থাই রন্ধনশৈলী বিষয়শ্রেণী:ইন্দোনেশীয় রন্ধনশৈলী বিষয়শ্রেণী:উদ্ভিদের সাধারণ নাম
বাতারখুয়াগ অতগোনবোলদ (; জন্ম: ২০ ডিসেম্বর ১৯৯৬) হলেন একজন মঙ্গোলীয় তীরন্দাজ, যিনি মঙ্গোলিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  অতগোনবোলদ মঙ্গোলিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন বাতারখুয়াগ অতগোনবোলদ ১৯৯৬ সালের ২০শে ডিসেম্বর তারিখে মঙ্গোলিয়ার উলানবাটরে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন অতগোনবোলদ মঙ্গোলিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২১টি ১০ পয়েন্ট অর্জন করে সর্বমোট ৬৪৩ পয়েন্ট নিয়ে তিনি ৫৪তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১১তম স্থান অধিকারী মেক্সিকোর মাতিয়াস গ্রান্দের মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মঙ্গোলীয় পুরুষ তীরন্দাজ বিষয়শ্রেণী:মঙ্গোলিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০১৮ এশিয়ান গেমসের তীরন্দাজ বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী
ইচ্ছাওয়ার () ভারতের মধ্য প্রদেশ রাজ্যের সেহোরে জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯২ মিটার (১৬১৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ইচ্ছাওয়ার শহরের জনসংখ্যা হল ১২,৬৮৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে ইচ্ছাওয়ার এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
শারমিন আক্তার সুপ্ত (জন্ম: ৩১ ডিসেম্বর ১৯৯৫, গাইবান্ধা) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান হিসেবে খেলে থাকেন।   প্রাথমিক জীবন  শারমিন বাংলাদেশের গাইবান্ধা জেলায় ১৯৯৫ সালের ৩১ ডিসেম্বর জন্মগ্রহণ করেন।http://cricketarchive.com/Archive/Players/924/924530/924530.html   খেলোয়াড়ী জীবন   একদিনের আন্তর্জাতিক  শারমিনের একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।  বিশ্বকাপ বাছাইপর্বের দ্বিতীয় ম্যাচে যুক্তরাষ্ট্রের বিপক্ষে বাংলাদেশি উদ্বোধনী এই ব্যাটার ১৪১ বলে অপরাজিত ১৩০ রান ইনিংস খেলে বাংলাদেশকে ৫০ ওভার শেষে ৩২২-৫ রানের পৌঁছাতে সাহায্য করেন। যেখানে তিনি ১১টি বাউন্ডারি মারেন এবং তিনি বাংলাদেশ মহিলা ক্রিকেট দলের হয়ে ওডিআইতে প্রথম সেঞ্চুরিয়ান হিসেবে নিজের নাম লেখাতে সক্ষম হন। তিনি তার ২৬তম ম্যাচ খেলে এই মাইলফলক অর্জন করেন। ওয়ানডে ক্রিকেটে আগের সর্বোচ্চ ব্যক্তিগত ইনিংস ছিল ৭৫ রান।   টি২০ আন্তর্জাতিক  শারমিনের টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।   তথ্যসূত্র    বহিঃসংযোগ    ইএসপিএন ক্রিকইনফো খেলোয়াড় প্রোফাইল  ক্রিকেট আর্কাইভ খেলোয়াড় প্রোফাইল  বিষয়শ্রেণী:বাংলাদেশী নারী ক্রিকেটার বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:গাইবান্ধা জেলার ব্যক্তি বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিপিন চন্দ্র জোশী ভারতীয় সেনাবাহিনীর একজন জেনারেল ছিলেন, তিনি ১৭তম ভারতীয় সেনাবাহিনী প্রধান হিসেবে ১৯৯৩ থেকে তার মৃত্যু পর্যন্ত (১৯৯৪) ছিলেন।  তার জন্ম উত্তরখণ্ডের পিতোরাগড়ে। কর্মজীবন ১৯৫৪ সালের ডিসেম্বরে ভারতীয় সেনাবাহিনীর সাঁজোয়া শাখায় কমিশন লাভ। ১৯৭১ সালের ভারত-পাকিস্তান যুদ্ধে একটি সাঁজোয়া রেজিমেন্টের অধিনায়কত্ব। অস্ট্রেলিয়াতে সামরিম উপদেষ্টা হিসেবে ১৯৭৩ সালের মে থেকে অক্টোবর ১৯৭৬। একটি কোর সদরে ব্রিগেডিয়ার জেনারেল স্টাফ। একটি স্বতন্ত্র সাঁজোয়া ব্রিগেড এবং একটি পদাতিক ডিভিশনের কমান্ডার হিসেবে দায়িত্ব পালন। পূর্বাঞ্চলে একটি কোরের কমান্ডার হিসেবে দায়িত্ব পালন। সাউদার্ন কমান্ডের জেনারেল অফিসার কমান্ডিং-ইন-চীফ (সর্বাধিনায়ক)। সেনাবাহিনী সদর দপ্তরে সমর পরিকল্পনা পরিদপ্তরে অতিরিক্ত মহাপরিচালক এবং সামরিক অভিযান পরিদপ্তরের মহাপরিচালক। আর্মার্ড কোর কেন্দ্র এবং বিদ্যালয়ে তিনবার তিনপ্রকারের প্রশিক্ষক হিসেবে বদলী। কলেজ অব কমব্যাটে স্টাফ অফিসার। সেনাপ্রধান হবার পর ৬৪ ক্যাভালরির কর্নেল অব দ্যা রেজিমেন্ট  মৃত্যু হার্ট এ্যাটাকে আক্রান্ত হয়ে জেনারেল বিপিন চন্দ্র ১৯৯৪ সালের ১৯ নভেম্বর দিল্লীর সামরিক হাসপাতালে মারা যান। ১৯৯৫ সালে তার অবসরে যাওয়ার কথা ছিলো। আজ পর্যন্ত ভারতের তিনিই একমাত্র সেনাপ্রধান যিনি চাকুরীরত অবস্থায় মারা যান। তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:১৯৩৫-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:সেনাবাহিনী প্রধান (ভারত) বিষয়শ্রেণী:অতি বিশিষ্ট সেবা পদক প্রাপক
থাম্ব|তাইওয়ানের রাষ্ট্রপতি মা ইং-জিউ ২০১০ সালে তৃতীয় বিশ্ব বিশ্ববিদ্যালয় উডবল চ্যাম্পিয়নশিপে পদক বিজয়ী দলের সদস্যদের সাথে দেখা করছেন উডবল হল এমন একটি খেলা যেখানে গেট দিয়ে বল পাস করার জন্য একটি ম্যালেট ব্যবহার করা হয়। এই খেলাটি ঘাস, বালি বা ইনডোরে খেলা যায়। খেলাটি এশিয়ান বিচ গেমসে রয়েছে এবং এটি ২০০৮ সালে অন্তর্ভুক্ত করা হয়েছে। আন্তর্জাতিক উডবল ফেডারেশন তাইপে, তাইওয়ানে অবস্থিত।   ইতিহাস  খেলাটি তাইওয়ানে ১৯৯০ সালে ওয়েং মিং-হুই এবং কুয়াং-চু ইয়াং দ্বারা উদ্ভাবিত হয়েছিল। এশিয়ার অলিম্পিক কাউন্সিল ২০০৮ সালে এই খেলাটিকে এশিয়ান বিচ গেমসে অন্তর্ভুক্ত করে।   চ্যাম্পিয়নশিপ  আহরিস সুরমারিয়ান্টো তার ইন্দোনেশিয়ান সতীর্থদের সাথে এশিয়ান বিচ গেমস দানাং ২০১৬-এ অংশ নিয়েছিলেন। তিনি প্রথম স্থান অর্জন করেন এবং স্বর্ণপদক লাভ করেন। তিনি থাইল্যান্ডের জেতসাদা চিনকুর্দের চেয়ে এক হিট আগে শেষ করেন যিনি দ্বিতীয় স্থানে রৌপ্য পদক লাভ করেন। কোরিয়ার কিম পিয়ো হোয়ান ব্রোঞ্জ পদক পেয়ে তৃতীয় হন।   আরও দেখুন    ক্রোকেট  তাইওয়ানে ক্রীড়া  তাইওয়ানের উদ্ভাবন ও আবিষ্কারের তালিকা   তথ্যসূত্র    বহিঃসংযোগ    আন্তর্জাতিক উডবল ফেডারেশনের অফিসিয়াল সাইট  বই বা নিয়ম  বিষয়শ্রেণী:লক্ষ্যভেদী ক্রীড়া বিষয়শ্রেণী:বল খেলা বিষয়শ্রেণী:১৯৯০-এ প্রবর্তিত গেমস ও ক্রীড়া বিষয়শ্রেণী:তাইওয়ানে ক্রীড়া বিষয়শ্রেণী:তাইওয়ানি উদ্ভাবন
ইলেকট্রিক শক বলতে শরীরের ভিতর দিয়ে বিদ্যুৎ প্রবাহিত হওয়ার ফলে সৃষ্ট অণুভুতিকে বুঝায় । শরীরের ভিতর দিয়ে পর্যাপ্ত বিদ্যুৎ প্রবাহিত হলেই কেবল শক লাগে । অতি অল্প পরিমাণ প্রবাহ কোন অনুভূতি সৃষ্টি না করতে পারলেও বেশি বিদ্যুৎ প্রবাহ শরীরের অঙ্গপ্রত্যঙ্গ পুড়ে যাওয়া থেকে শুরু করে মৃত্যু পর্যন্ত ঘটাতে পারে ।  thumb|ইলেকট্রিক শক লাগার ফলে পুড়ে যাওয়া দেহ   শক লাগার জন্য প্রয়োজনীয় বিদ্যুৎ   ইলেকট্রিক শক লাগার জন্য সর্বনিম্ন যে বিদ্যুৎ প্রবাহ প্রয়োজন তা নির্ভর করে বিদ্যুতের ধরন এবং কম্পাঙ্কের উপর । শরীরের ভিতর দিয়ে ৬০/ ৫০ হার্জ কম্পাঙ্কের এসি বিদ্যুৎ প্রবাহ ১ মিলিএম্পিয়ার (আরএমএস) হলেই একজন ব্যক্তি তা অনুভব করতে পারেন, কিন্তু ডিসি হলে কমপক্ষে ৫ মিলিএম্পিয়ার লাগে অনুভূতি সৃষ্টি করতে ।  বিদ্যুৎ প্রবাহিত হলে দেহের রোধের জন্য তাপ উৎপন্ন হয় । এই তাপ দেহের বাইরের বা ভিতরের অংশ পুড়ে ফেলতে সক্ষম । ৪ এম্পিয়ারের বেশি প্রবাহ টিস্যু পুড়ে ফেলে, হৃৎপিণ্ড বন্ধ হয়ে যায় এবং মৃত্যু হতে পারে ।   ক্ষতিকর প্রভাব   পুড়ে যাওয়া।  পেশীর নিয়ন্ত্রণ হারানো।  স্নায়ুতন্ত্রের ক্ষতি।  শ্বাসকষ্ট ইত্যাদি।  বিষয়শ্রেণী:বিদ্যুৎ বিষয়শ্রেণী:শারীরিক শাস্তি বিষয়শ্রেণী:বৈদ্যুতিক নিরাপত্তা বিষয়শ্রেণী:জরুরি চিকিৎসা বিষয়শ্রেণী:নির্যাতন বিষয়শ্রেণী:জখম বিষয়শ্রেণী:মৃত্যুর কারণ বিষয়শ্রেণী:পেশাগত নিরাপত্তা ও সুস্বাস্থ্য বিষয়শ্রেণী:বাহ্যিক কারণসমূহের প্রভাব